ΓΡΑΠΤΗ ΕΡΩΤΗΣΗ P-0191/02

υποβολή: Ilda Figueiredo (GUE/NGL) προς το Συμβούλιο

(29 Ιανουαρίου 2002)

Θέμα: Ισπανία: σύσταση μονάδων καταστολής των διαδηλώσεων κατά της παγκοσμιοποίησης και δημιουργία βάσης δεδομένων των διαδηλωτών

Συνάγεται από διάφορα δίκτυα πληροφόρησης ότι τοπουργείο Εσωτερικών της Ισπανίας έχει συστήσει μονάδες καταστολής των διαδηλώσεων κατά της παγκοσμιοποίησης προκειμένου αυτές να επεμβαίνουν σε περίπτωση ταραχών που ενδέχεται να δημιουργηθούν κατά τη διάρκεια της ισπανικής προεδρίας της ΕΕ, κατά το πρώτο εξάμηνο του 2002 και ιδιαίτερα για την αποτροπή ταραχών κατά τις διαδηλώσεις εναντίον της παγκοσμιοποίησης.

Εξάλλου, τοπουργείο Εσωτερικών εργάζεται για τη σύσταση βάσης δεδομένων η οποία περιέχει την ταυτότητα πολλών ατόμων που συμμετείχαν σε διαδηλώσεις κατά τις διασκέψεις κορυφής του Γκέτεμποργκ, της Γένοβας και της Βαρκελώνης. Η εν λόγω βάση δεδομένων περιέχει πληροφορίες που παρεσχέθησαν από διάφορες ευρωπαϊκές αστυνομίες, όσον αφορά τις δράσεις διαμαρτυρίας που πραγματοποιούνται στις προαναφερθείσες πόλεις.

Στο ίδιο πλαίσιο, οι ισπανικέςπηρεσίες πληροφοριών δήλωσαν ότι, από του Δεκεμβρίου 2001, ελέγχουν τις ιστοσελίδες που έχουν στο Διαδίκτυο τα κινήματα κατά της παγκοσμιοποίησης.

Η ισπανική κυβέρνηση ενημέρωσε το Συμβούλιο σχετικά με τις ανωτέρω πρωτοβουλίες·

Το Συμβούλιο πιστεύει ότι η δημιουργία παρόμοιας βάσης δεδομένων ανταποκρίνεται στις ευρωπαϊκές προδιαγραφές για την προστασία της ιδιωτικής ζωής·

Το Συμβούλιο μπορεί να εγγυηθεί ότι οι φακελωμένοι διαδηλωτές θα μπορούν να έχουν πρόσβαση στα προσωπικά τους στοιχεία· Εάν ναι, με ποιον τρόπο·

Κοινή απάντησηστις γραπτές ερωτήσεις P-0142/02, P-0152/02, P-0157/02, P-0180/02,P-0191/02 και P-0205/02

(21 Μαΐου 2002)

1. Το Συμβούλιο εφιστά την προσοχή στο άρθρο 33 της Συνθήκης για την Ευρωπαϊκή Ένωση, η οποία ορίζει ότι:

Ο παρών Τίτλος (Τίτλος VI: Διατάξεις για την αστυνομική και δικαστική συνεργασία σε ποινικέςποθέσεις) δεν θίγει την άσκηση των αρμοδιοτήτων που εμπίπτουν στα κράτη μέλη για την τήρηση της δημόσιας τάξης και τη διαφύλαξη της εσωτερικής ασφαλείας.

2. Όσον αφορά την προστασία των δεδομένων, η Σύμβαση του Συμβουλίου της Ευρώπης του 1981 για την προστασία του ατόμου από την αυτοματοποιημένη επεξεργασία πληροφοριών προσωπικού χαρακτήρα επικυρώθηκε από το σύνολο των 15 κρατών μελών.

3. Στα συμπεράσματα που εξέδωσαν το Συμβούλιο και οι Αντιπρόσωποι των Κυβερνήσεων των κρατών μελών στις 13 Ιουλίου 2001 σχετικά με την ασφάλεια των συνόδων του Ευρωπαϊκού Συμβουλίου και άλλων εκδηλώσεων αντίστοιχης σπουδαιότηταςπενθυμίσθηκε ο στόχος της Ευρωπαϊκής Ένωσης να διατηρηθεί και να αναπτυχθεί η Ένωση ως χώρος ελευθερίας, ασφάλειας και δικαιοσύνης. Στο χώρο αυτόν, οι πολίτες πρέπει να απολαύουν του δικαιώματος να εκφράζουν ελεύθερα τη γνώμη τους και να πραγματοποιούν ειρηνικές συγκεντρώσεις, δικαιώματα τα οποία αντανακλώνται στην Ευρωπαϊκή Σύμβαση Ανθρωπίνων Δικαιωμάτων, όπως επίσης και το δικαίωμα να πράττουν τα ανωτέρωπό συνθήκες στις οποίες δεν απειλείται η ασφάλειά τους ούτε η ασφάλεια άλλων πολιτών ή περιουσιών.

Στα ίδια συμπεράσματα τονίσθηκε η σημασία ενός εποικοδομητικού διαλόγου μεταξύ των διοργανωτών των διαδηλώσεων και των αρχών της χώραςποδοχής, καθώς και η σημασία στενών διεθνών επαφών, ειδικά μεταξύ των ιδίων των αρχών επιβολής του νόμου των κρατών μελών, προκειμένου να εξασφαλισθεί ότι οι νόμιμες αυτές διαδηλώσεις δεν γίνονται αντικείμενο εκμετάλλευσης ή κατάχρησης από άλλα στοιχεία με μόνο στόχο την τέλεση πράξεων συλλογικής ή ατομικής βίας.